### Sagsfremstilling

**Orientering fra udvalgsformanden:**

Orientering om deltagelse i [adresse] i [adresse] den 19. marts 2025.

Orientering om møde i [adresse].

**Orientering fra øvrige medlemmer:**

Orientering fra Holger Knudsen omkring henvendelse vedrørende støttebeløb til 6.a i forbindelse med Skole OL.

**Orientering fra forvaltningen:**

Orientering om prøvehandlinger på [adresse], Rømø i forbindelse med strandsejlads.

Vandkvalitet ved Galgestrømme.

Mågen - parkering.

Opfølgning trafiksikkerhed [adresse].

**[adresse] cykelsti**Henvendelse fra borger vedr. cykelstiprojektet i [adresse], der bliver forsinket grundet flagermus. Henvendelsen er vedlagt som bilag.

**Krusning af sti**
Henvendelse fra grundejere vedrørende krusning af tilgroet sti. Henvendelsen er vedhæftet.

**Orientering om forsvarets nye flyvekorridorer mellem [adresse] og Rømø**Forsvarsministeriet indfører nye flyvekorridorer mellem [adresse] og træningsterrænet på Rømø, så der kan skabes mere plads til vindenergi.

Flyvekorridorerne benyttes, når piloterne skal gennemføre den nødvendige uddannelse i brug af kampflyenes våbensystemer. Kampflyene opererer under forskellige sikkerhedshensyn. Blandt andet skal flyvningerne foregå i lav højde, hvilket ikke er foreneligt med bygninger og andre konstruktioner med en højde over 80 meter. Denne højderestriktion gælder også vindmøller.

Vindenergibranchen har rakt ud til Forsvaret for at finde en løsning på problemstillingen og derfor har Tønder Kommune sammen med Esbjerg og [adresse] været i løbende dialog med Forsvarsministeriet over det seneste halve år. Efter en grundig proces er det nu besluttet, at flyvekorridorerne kan justeres, og dermed er denne barriere for projekternes realisering ryddet af vejen.

Den endelige beslutning betyder, at følgende VE-projekter i Tønder Kommune nu kan fortsætte planlægningsprocessen:

* Energipark Drengsted
* Vindpark Visby-Borg
* Energipark Vollum Enge
* Vindpark Noah Skov
* Energipark Haved
* Toftlund Energipark (med fortsat respekt for højderestriktioner omkring flyvestationen)

Dog må projekterne Gasse Hede og Energianlæg sydvest for Åbøl enten tilpasses eller i sidste ende opgives på grund af deres placering i forhold til de justerede flyvekorridorer.

* Energipark Gasse Hede
* Energianlæg sydvest for Åbøl

Se bilag.

**Orientering om konklusion på kampagnetilsyn 2024**Ifølge lovgivningen skal forvaltningen gennemføre to tilsynskampagner hvert år.

**Kampagnetilsyn 2024, Daniel Friis ene tilsyn har været en informations- og tilsynskampagne om PFAS, der afledes via spildevand. Emnet er valgt på opfordring fra Miljøstyrelsen.

Forvaltningen har ført tilsyn hos 23 virksomheder, bl.a. autoværksteder, jern- og metalvirksomheder og vaskerier, hvor det formodes, at være et stort forbrug af PFAS-holdige produkter.

Nogle virksomheder har produkter, der indeholder PFAS, og tilsynsmedarbejderne har informeret disse virksomheder om vigtigheden af, at PFAS ikke tilføres spildevandet. Andre virksomheder er i gang med at udfase produkter indeholdende PFAS.

Forvaltningen har fået opdateret viden om PFAS, og hvilke kilder der kan være til forurening af spildevandet og vurderer, at de besøgte virksomheder nu har øget opmærksomhed på indholdet af PFAS i deres produkter. Forvaltningen vurderer, at det vil være mere effektivt at undersøge produkter for PFAS direkte hos producenter eller leverandører.

Fremover vil forvaltningen have fokus på kilder til PFAS på miljøtilsyn.

Evalueringen af tilsynskampagnen bliver offentliggjort på Danmarks Miljø Administration (DMA).

**Kampagnetilsyn 2024, Landbrug**Temaet for ”Kampagnetilsyn 2024” har været “Opbevaring af fast husdyrgødning”, da forvaltningen stadig oplever manglende overdækning af husdyrgødning på møddingspladserne.

Forvaltningen udvalgte ca. 20 ejendomme, hvor der forekommer fast husdyrgødning. Tilsynene var varslede, og forvaltningen oplevede, at i de fleste tilfælde hvor forvaltningen kom, at var husdyrgødningen blevet overdækket. Forvaltningen kunne dog også se, at i flere tilfælde var husdyrgødningen blevet overdækket for nyligt. Havde kampagnen været uvarslet, kunne udfaldet måske have været anderledes.

Målet er, at næste gang forvaltningen besøger en af de nævnte ejendomme, er husdyrgødningen overdækket uden behov for vejledning eller håndhævelse.

I forbindelse med varslingen af kampagnetilsynene konstaterede forvaltningen også, at en del af de mindre registrerede ejendomme med erhvervsmæssigt husdyrhold var ophørt med at have dyrehold.

Evalueringen af tilsynskampagnen bliver offentliggjort på Danmarks Miljø Administration (DMA).

**Brovej i [adresse]*
Henvendelse vedr. byggeaffald på markvej - Brovej i [adresse].

**Orientering omkring VVM-Screening - Oasen**Forvaltningen traf den 4. marts 2025 afgørelse om, at en udvidelse af campingområdet og et nedsivningsbassin ved [adresse], ikke skal miljøvurderes. Screeningsafgørelsen har været i partshøring, hvor der er indkommet bemærkninger og indsigelser imod projektet. Bemærkningerne har ikke dannet grundlag for ændret vurdering. Bemærkningerne er vedlagt som bilag.

Der er screenet efter om hvorvidt en udvidelse på 50 campingenheder på den nordlige del af oasen, samt etablering af et nedsivningsbassin vil kunne få væsentlige negative effekter på miljøet. Forvaltningen har vurderet projektet ud fra Miljøvurderingslovens bilag 6.

Projekt screeningen følger D2 i Lokalplan nr. 186-740, der blev vedtaget i februar 2025. Med udvidelsen etableres 50 nye enhedspladser på den nordlige del af [adresse], som vil være i naturlige omgivelser og dels forskønnes den eksisterende plads gennem landskabelige greb og beplantning med egnstypiske arter.

**Orientering omkring VVM-Screening - Nørregade 3-9 i Tønder (Tømmergården)**Forvaltningen traf den 11. marts 2025 afgørelse om, at opførelse af almennyttige boliger på [adresse], ikke skal miljøvurderes. Screeningsafgørelsen har været i partshøring, hvor der er indkommet bemærkninger og indsigelser imod projektet. Bemærkningerne har ikke dannet grundlag for ændret vurdering. Bemærkningerne er vedlagt som bilag.

**Orientering om VVM-screening - [adresse] og fritidscenter**Forvaltningen traf den 12. februar 2025 afgørelse om at projektet, der vedrører Toftlund Sports- og Fritidscenter ikke skal miljøvurderes. Afgørelsen er påklaget den 12. marts 2025. Klagen er fra seks borgere på [adresse] i Toftlund og omhandler trafikhensyn (klagen vedlagt som bilag). Afgørelsen har ikke opsættende virkning.

**Orientering om afgørelse fra Planklagenævnet**Planklagenævnet har givet Tønder Kommune medhold i landzonetilladelsen til opførelse af et læskur til heste på [adresse], [adresse].

**Orientering om afgørelse fra Planklagenævnet**Forvaltningen meddelte den 3. juni 2024 afslag på planzonetilladelse til opførelse af et hesteskur på ejendommen matr. nr. 87a Josephine Kristiansen, [adresse], beliggende Kogen 4a, 6270 Tønder.

Ejer påklagede forvaltningens afgørelse til Planklagenævnet. Planklagenævnet stadfæster afgørelsen, hvilket betyder, at forvaltningens afgørelse er gældende.

**Orientering om afgørelse fra Jim Steffensen og Miljøudvalget besluttede den 5. marts 2024 at meddele landzonetilladelse til opførelse af en helårsbolig i to plan med integreret garage på 519 m2 på ejendommen matr. nr. 43 Juvre, [adresse], beliggende [adresse] 1, 6792 Rømø.

Naboen påklagede forvaltningens afgørelse til Planklagenævnet. Planklagenævnet har ændret Tønder Kommunes afgørelse til et afslag, hvilket betyder, at Tønder Kommunes tilladelse ikke længere er gældende.

**Orientering om afgørelse fra Planklagenævnet**
Teknik- og Miljøudvalget besluttede den 1. oktober 2024, at meddele afslag til opstilling af en husstandsvindmølle på ejendommen matr. nr. 72 Rejsby Ejerlav, beliggende [adresse], 6780 Skærbæk med begrundelsen, at hensynet til naboernes bekymring herunder vægtning af de indkomne indsigelser vejer tungere, end at der kan opstilles en husstandsvindmølle det pågældende sted.

Ejer påklagede forvaltningens afgørelse til planklagenævnet. Planklagenævnet har ophævet Tønder Kommunes afgørelse og hjemvist sagen til fornyet behandling, da planklagenævnet finder, at forvaltningens begrundelse er utilstrækkelig i forhold til kravene i forvaltningslovens § 24.

**Ansøgninger til den statslige cykelpulje**Forvaltningen har indsendt fem ansøgninger til den statslige cykelpulje. Der er søgt om henholdsvis 40% og 50% tilskud, afhængig af om en strækning kan defineres som skolevej eller en anden definition. Deadline for ansøgninger var 31. marts 2025. Der kan forventes svar fra cykelpuljen ultimo juni 2025. Tønder Kommune har ingen indflydelse på, hvilke ansøgninger der evt. bliver tilgodeset med tilskud.

Der er søgt på følgende strækninger:

* Bevtoftvej, fra [adresse] til [adresse]. Overslagspris 6,8 mio. kr. Der er søgt om 50% tilskud.
* Visbjergvej ved [adresse], fra [adresse] til [adresse]. Overslagspris 8,4 mio. kr. Der er søgt om 50% tilskud.
* Hydrovej i Tønder, fra [adresse] til den nordlige sideveje Hydro. Overslagspris 7,25 mio. kr. Der er søgt om 40% tilskud.
* [adresse], fra Løgumkloster til [adresse]. Overslagspris 50,175 mio. kr. Der er søgt om 50% tilskud.
  Alternativt
* [adresse], fra Løgumkloster til [adresse]. Overslagspris 19,365 mio. kr. Der er søgt om 40% tilskud.

For ansøgningerne på [adresse] vil der være en forholdsvis lang tidshorisont for udførelsen, da der skal gennemføres en VVM-undersøgelse på grund af bilag IV-arter i [adresse] skov. Af samme grund er overslagsprisen også højere pr. km. end for de øvrige ansøgninger.

Ansøgningen til [adresse], er etapeopdelt, således at hvis projektet får tilskud, kan yderstrækningerne anlægges fysisk, mens der udføres VVM og myndighedsbehandling af strækningen gennem Draved skov.

Hvis ét eller flere projekter bliver tildelt tilskud, vil de tre mindre projekter anlægs- og budgetmæssigt kunne udføres inden for to år (2026 - 2027). Projektet på [adresse] vil strække sig over flere år - måske fire til fem år efter Tønder Kommune har underskrevet accepten. Hans Andersen vil det være en fordel, at der udarbejdes et flerårigt budget for projektet.

Ansøgningerne for hvert projekt er vedhæftet.

**Stationsvej, Højer - ikonisk alle**Forvaltningen har fået opfyldt erstatningskravet på 0,310 mio. kr. i forhold til fældning af allé. Alleen bliver genplantet med hårdfør Vinter-Eg. Arbejdet påbegyndes den 25. marts 2025.

**Årshjul**Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalget aktiviteter, der ligger ud over udvalgsmøderne.

### Indstilling Direktøren for Teknik/Miljø, Service og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.

Holger Knudsen (A) deltog ikke i mødet.